የእንስሳት ጤና ባለሙያዎች ላይ የሚታዩ የመልካም አስተዳደር ችግሮች እንዲፈቱ  ተጠየቀ
የእንስሳት ጤና እና የሰው ሰራሽ ማዳቀል አገልግሎት ባለሙያዎች ላይ የሚታዩ የመልካም አስተዳደር ችግሮች ሊፈቱ እንደሚገባ  በከተማ ግብርና የተሰማሩ የአዲስ አበባ ነዋሪዎች ጠየቁ፡፡በእነዚህ ባለሙያዎች ላይ የሚታዩ የስነ ምግባር ችግሮች ፣ የባለሙያ እጥረት፣ የመድሃኒት አቅርቦት ማነስ እና የሙያዊ ድጋፍ ችግሮች  እንዲቀረፉ ነው ነዋሪዎቹ  የከተማው ንግድ ቢሮ ባዘጋጀው የውይይት መድረክ ላይ የጠየቁት፡፡የቢሮው ሃላፊ አቶ መስፍን አሰፋ በበኩላቸው የአገልግሎት አሰጣጣቸው  በሚፈለገው ደረጃ ችግሮችን በመፍታት የህብረተሰቡን አርካታ ማረጋገጥ እንዳለቻለ ጠቁመው ችግሮቹን ለመፍታት ጥረት እንደሚደረግ ገልጸዋል፡፡የከተማ ግብርና ለምግብ ዋስትና ፣ ለገቢ ማስገኛ ፣ ለስራ እድል ፈጠራ፣ ለዘላቂ የአካባቢ ጥበቃና በተለይም በዝቅተኛ የኑሮ ደረጃ ላይ የሚገኙ የህብረተሰብ ክፍሎችን የአመጋገብ ሁኔታ ለማሻሻል ጉልህ ሚና አለው ሲል የገለጸው የአዲስ አበባ ከተማ አስተዳደር ኮሙኒኬሽን ጉዳዮች ቢሮ ገልጿል፡፡